সার্স-কোভি-২ ভাইরাসের ওমিক্রন বিএফ.৭ প্রকারণ
সার্স-কোভি-২ ভাইরাসের ওমিক্রন বিএফ.৭ প্রকারণ হল সার্স-কোভি-২ ভাইরাসের প্রকারণসমূহের একটি উপপ্রকারণ। এটি চীনে কোভিড-১৯ এর ২০২২ সালের শেষের দিকের ঢেউয়ের জন্য দায়ী বলে জানা গেছে। চীনের ছড়াবার আগে এই প্রকারণটি ২০২২ সালের আগস্ট থেকে মার্কিন যুক্তরাষ্ট্র এবং ইউরোপে পাওয়া গেছে। এটি ২০২২ সালের শেষদিকে প্রথম চীনের ইয়ানতাই এবং শাওগুয়ান জেলায় দেখা গিয়েছিল। প্রাথমিক গবেষণায় ইঙ্গিত পাওয়া যায় যে, এটি অত্যন্ত সংক্রামক এবং অন্যান্য প্রকারণের তুলনায় দ্রুত ছড়িয়ে পড়ে, এটিও দেখা গেছে যারা কোভিড-১৯ টিকা গ্রহণ করেছেন তাদের সংক্রামিত করে।